## CONTRACTE DE SERVEIS DE LA DIPUTACIÓ DE BARCELONA RELATIU A LA REDACCIÓ DELS PLANS DE MOBILITAT URBANA SOSTENIBLE (PMUS) DEL CSA-2023, EN 9 LOTS

**Expedient núm.: 2022/24177**

**LOT 1**

## S’establirà un llindar mínim de 25 punts en el criteri de judici de valor( fase 1) per tal de continuar en el procés selectiu (fase 2).

**PRIMERA FASE**

## CRITERIS DE JUDICI DE VALOR fins a 45 punts

**Criteri 1. Anàlisi sobre la connexió de transport públic de Sant Cugat del Vallès amb altres municipis**

Per avaluar la idoneïtat de les ofertes en relació amb un dels apartats específics destacats que haurà de reunir el nou PMUS de Sant Cugat del Vallès, els licitadors hauran de presentar una memòria amb una **anàlisi sobre la connexió de transport públic de Sant Cugat del Vallès amb altres municipis**.

La memòria a presentar haurà d’incloure una descripció de l’anàlisi escrita en un màxim de cinc (5) pàgines DIN A4 (cinc cares de full), amb font de lletra mida 11 punts com a mínim. Les pàgines que excedeixen aquestes condicions no seran tingudes en compte per a la puntuació d’aquest apartat.

Dins d’aquestes cinc pàgines, la memòria podrà incloure imatges (gràfiques, plànols, etc.). Els quadres de text de més d’una línia que s’incloguin en aquestes imatges hauran de tenir una font mida 11 punts com a mínim.

El contingut a desenvolupar en la memòria es pot estructurar de la manera que convingui millor a fi i efectes de que resulti entenedor, i, contempli com a mínim:

1. Una anàlisi de la situació actual de l’oferta de transport públic intermunicipal de Sant Cugat del Vallès identificant les possibles mancances de manera justificada.
2. Propostes contemplades en el marc de la planificació existent al municipi (plans directors urbanístics, plans territorials parcials i sectorials, etc.)
3. Propostes específiques contemplades o no en la planificació existent, que donin resposta tant a les mancances detectades com a les necessitats dels residents. Poden ser noves connexions o millores de les ja existents.

Per a la puntuació de la memòria, es valorarà la capacitat de tractar el tema de manera rellevant i contextualitzada, així com la seva coherència i qualitat de redacció, i l’emmarcament global amb la mobilitat del municipi i amb els sistemes de gestió supramunicipals fins a un màxim total de 45 punts desglossats de la manera següent:

* Idoneïtat de l’estructura de continguts i coherència amb l’objecte del contracte (PMUS) fins a un màxim de 10 punts
* Identificació de mancances fins a un màxim de 10 punts
* Coherència territorial, coherència amb el planejament supramunicipal existent i viabilitat d’implantació de les propostes fins a un màxim de 15 punts
* Qualitat de la redacció i coneixement del territori fins a un màxim de 10 punts